సెఫ్టీ టెస్టుల్లో పాస్... మార్కెట్‌లోకి మళ్లీ మ్యాగీ నూడుల్స్...
pnr| Last Updated:       శుక్రవారం,  16 అక్టోబరు 2015 (17:19 IST)
మ్యాగీ నూడుల్స్ మళ్లీ మార్కెట్‌లోకి రానున్నాయి. ఈ నూడుల్స్‌పై గత రెండు నెలలుగా నిషేధం అమలవుతున్న విషయంతెల్సిందే. ఈ పరిస్థితుల్లో బాంబే హైకోర్టు ఆదేశాలను అనుసరించి జైపూర్, మొహాలీ, హైదరాబాద్ నగరాల్లోని మూడు అధీకృత ల్యాబొరేటరీలు ఈ పరీక్షలను నిర్వహించాయి. ఇవన్నీ తినేందుకు అర్హమైనవేనని తేల్చాయి.
దేశంలోని అన్ని ప్రాంతాల్లో నెస్లే మ్యాగీకి చెందిన 6 వేరియంట్లకు చెందిన 90 శాంపిల్స్ సురక్షితమైనవేనని నివేదికలు రావడంతో, తిరిగి నూడుల్స్ తయారీ ప్రారంభించాలని మ్యాగీ నిర్ణయించుకుంది. ఈ నూడుల్స్ లో ఎఫ్ఎస్ఎస్ఏఐ (ఫుడ్ సేఫ్టీ అండ్ స్టాండర్డ్స్ అథారిటీ ఆఫ్ ఇండియా) నిబంధనల ప్రకారం, అన్ని రసాయనాలూ పరిమితుల్లోనే ఉన్నాయని తెలిపాయి.
ఈ విషయాన్ని నెస్లే ఇండియా ఒక ప్రకటనలో తెలిపింది. ఈ నివేదికలతో బాంబే హైకోర్టును సంప్రదించనున్నామని, కోర్టు నుంచి అనుమతులు రాగానే నూడుల్స్ తయారీతో పాటు మార్కెట్‌లోకి విడుదల చేస్తామని తెలిపింది.
సంబంధిత వార్తలు